Sértegetéssel védte Márki-Zay fasisztázását a DK politikusa (videó)
Sajátosan reagált Arató Gergely a Mediaworks–Hírcentrum kérdésére.
– Önök, bárki, bármit mond, belemagyaráznak bármit – így reagált Arató Gergely a Mediaworks–Hírcentrum kérdésére, ami Márki-Zay Péter azon mondatára vonatkozott, miszerint a fasisztákat és a kommunistákat is képviseli. A DK-s politikus ezt követően a stábot kezdte sértegetni. Steinmetz Ádám volt az, aki ott állt Márki-Zay mellett, miközben a botrányos megnyilvánulása volt. A jobbikos politikus szerint mindenkinek felelnie kell a saját mondataiért  és azt is hozzátette, hogy szerinte az országban nincsenek se kommunisták, se fasiszták. Csárdi Antal LMP-s országgyűlési képviselő szerint egyértelműen hiba történt. Volner János független képviselő azonban azon az állásponton van, hogy Márki-Zay Péter kimondta az igazságot, miszerint a csapatában fasiszták és kommunisták is vannak.  Borítókép: Arató Gergely (Fotó: Videa)